વૈષ્ણવો એ બંનેને શ્રીગુંસાઈજી બોલાવે છે, એમ કહે છે વૈષ્ણવોની વાત સાંભળીને આ બને તેઓ સાથે શ્રીગુંસાઈજી પાસે આવે છે અને પ્રભુને દંડવત્‌ કરે છે (અહીં હરિભક્તો હરિરસની હેલીમાં ડૂબેલા હોય ત્યારે તેઓ દેહનું ભાન ભૂલી જાય છે અને તેઓને સ્થળ- કાળનું ભાન રહેતું નથી, એ બાબત સ્પષ્ટ તરી આવે છે કૃષ્ણ ભટ્ટ અને નિહાલચંદભાઈ ભગવદ્‌વાર્તામાં એટલા તો તન્મય બની જાય છે, કે ત્રણ દિવસ પસાર થવા છતાં તેમને દેહનું કે સ્થળ અને કાળનું ભાન રહેતું નથી.